

2024 оны байгаль орчин менежментийн төлөвлөгөөний тайлан

Гүйцэтгэсэн: ХЭА Б.Батболд

2025 он

**Эрх зүйн үндэслэл**

Байгаль орчинд нөлөөлөх байдлын үнэлгээний тухай хуульд зааснаар төсөл хэрэгжих нутаг дэвсгэрийн байгаль орчныг хамгаалах, зүй зохистой ашиглах, нөхөн сэргээх, нөлөөллийн нарийвчилсан үнэлгээгээр тогтоосон сөрөг нөлөөллийг бууруулах, арилгах, урьдчилан сэргийлэх, төсөл хэрэгжих орчинд бий болж болзошгүй сөрөг үр дагаварыг хянах, илрүүлэх зорилгоор байгаль орчны менежментийн төлөвлөгөөг боловсруулан батлуулж, хэрэгжилтийг хангаж ажиллах үүрэг нь уг төсөл хэрэгжүүлэгч “Талх Чихэр” ХК-д тавигдаж байна.

Байгаль орчны менежментийн төлөвлөгөө нь байгаль хамгаалах төлөвлөгөө, орчны хяналт-шинжилгээний хөтөлбөр гэсэн хоёр үндсэн хэсгээс бүрдэх бөгөөд байгаль орчныг хамгаалах төлөвлөгөөнд байгаль орчны нөлөөллийн үнэлгээгээр тогтоосон сөрөг нөлөөллийг багасгах, арилгах арга хэмжээ, дүйцүүлэн хамгаалал хийх, тэдгээрийг хэрэгжүүлэх хугацаа, шаардагдах хөрөнгө зардлыг тусгасан байхаар, орчны хяналтшинжилгээний хөтөлбөрт төслийн үйл ажиллагааны улмаас байгаль орчны төлөв байдалд үзүүлж байгаа өөрчлөлтийг хянах, шинжилгээ хийх, үр дүнг тайлагнах, түүнийг хэрэгжүүлэх арга хэлбэр, шаардагдах хөрөнгө, зардал, хугацааг тодорхойлон тусгахаар хуульчлагдсаныг баримтлан БОМТ, ОХШХ-ийг боловсруулав.

**Байгаль орчныг хамгаалах төлөвлөгөө**

“Талх Чихэр” ХК нь 2022 онд Байгаль орчны үнэлгээ, зөвлөх үйлчилгээний “Цавчирын хөндий “ ХХК-аар “Талх, жигнэмэл болон чанамал гурилан бүтээгдэхүүн, жигнэмэг, өрмөнцөр, чихэр, бялуун бүтээгдэхүүний үйлдвэрлэл, түгээлт” төслийн байгаль орчны нөлөөллийн нарийвчилсан үнэлгээ хийлгэсэн нь үнэн болно. Нарийвчилсан үнэлгээний үр дүнд байгаль орчныг хамгаалах төлөвлөгөөнд байгаль орчны нөлөөллийн үнэлгээгээр тогтоосон сөрөг нөлөөллийг багасгах, арилгах арга хэмжээ, дүйцүүлэн хамгаалал хийх, тэдгээрийг хэрэгжүүлэх хугацаа, шаардагдах зүйлсийг тусгасан байхаар заасны дагуу боловсруулсан.

Хүснэгт 1 Сөрөг нөлөөллийг бууруулах арга хэмжээний төлөвлөгөө

|  |  |  |  |  |
| --- | --- | --- | --- | --- |
| Төслийн гол ба болзошгүй сөрөг нөлөөллүүд | Сөрөг нөлөөллийг бууруулах, нөхөн сэргээх арга хэмжээ | Арга хэмжээний хамрах хүрээ | Арга хэмжээний хэрэгжүүлэлт, биелэлт | Хэрэгжүүлэх хугацаа |
| НЭГ. АГААРЫН ЧАНАРТ ҮЗҮҮЛЭХ СӨРӨГ НӨЛӨӨЛЛИЙГ БУУРУУЛАХ, ТООСЖИЛТЫГ БАГАСГАХ ЧИГЛЭЛЭЭР | | | | |
| Түгээлтийн тээврийн хэрэгслүүдийн хөдөлгүүрээс ялгарах хийн хаягдлаар агаар орчин бохирдох | Тээврийн хэрэгслүүдийн хөдөлгүүрээс ялгарах хийн хаягдлын хэмжээнд хяналт тавьж утааны шүүлтүүр тавих, тос маслыг тогтоосон мот/цаг тутамд сольж байх | Төслийн үйл ажиллагаанд ашиглаж буй бүх тээврийн хэрэгсэлд | Жилд 2 удаа үзлэг хяналт шалгалт хийж, тос масло, тээврийн хэрэгслийн үзлэг шалгалт хийсэн | 2022-2024 он |
| Агаарын чанарын мониторингийг жилд 2 удаа хийлгэж байх | Үйлдвэрийн талбайн тээврийн хэрэгслийн нэгдсэн зогсоол орчимд | Агаарын чанарын мониторингийг Mass concentration detector PCE-RCM 11 багажын тусламжтай хэмжилт хийсэн. | 2022-2025 он |
| ХОЁР. ГАДАРГЫН БОЛОН ГАЗРЫН ДООРХ УСАНД ҮЗҮҮЛЭХ СӨРӨГ НӨЛӨӨЛЛИЙГ БУУРУУЛАХ ЧИГЛЭЛЭЭР | | | | |
| Үйлдвэрлэл болон ажилчдын ахуйн хэрэглээнд ашиглах усны хэмжээгээр газрын доорх усны нөөц буурах | Цэвэр, бохир усны шугам хоолойн засвар үйлчилгээг тогтмол гүйцэтгэж байх | Үйлдвэрийн бүх усны шугам | 14 хоногт цэвэр бохир усны шугам хоолойн засвар үйлчилгээг тогтмол хийдэг | 2022-2025 он |
| ГУРАВ. ТӨСЛӨӨС ҮЗҮҮЛЭХ ФИЗИК СӨРӨГ НӨЛӨӨЛЛИЙГ БУУРУУЛАХ, БАГАСГАХ ЧИГЛЭЛЭЭР | | | | |
| Тээврийн хэрэгслүүдийн хөдөлгүүр болон үйлдвэрийн тоног төхөөрөмжүүдийн ашиглалтын үед үүсэх дуу чимээний нөлөөлөл | Үйлдвэрийн дотор гадна орчинд дуу чимээг тогтмол хэмжиж байх, Хөдөлмөрийн аюулгүй байдал, эрүүл мэнд, шуугианы норм | Үйлдвэрийн дотор болон гадна орчинд | Үйлдэрийн дотор болон гадна орчинд FLUS ET-965 зориулалтын багажаар хэмжилт, эрсдлийн үнэлгээ тогтмол хийдэг. Дата мэдээллийг хадгалдаг. | 2023-2025 он |
| Аюулгүй ажиллагааны ерөнхий шаардлага MNS 5002: 2000 стандартаас өндөр тухайн орчинд ажиллаж буй ажиллагсдад сонсгол хамгаалах хэрэгсэл ашиглуулах | Дуу чимээний түвшин өндөр нэгж хэсгүүдийн ажилчид | Дуу шуугианы өндөр эрсдэлтэй ажлын байруудад сар тутам сонсгол хамгаалах хэрэгслээр хангадаг | 2022-2026 он |
| Тээврийн хэрэгслүүдийн засвар үйлчилгээг тогтмол хийх | Үйлдвэрийн бүх тээврийн хэрэгслүүд | Сар тутам тээврийн хэрэгслүүдийн засвар үйлчилгээг тогтмол хяналт, шалгалт хийгддэг. | 2022-2025 он |
| ДӨРӨВ. НИЙГЭМ ЭДИЙН ЗАСАГ | | | | |
| Үйлдвэрлэлийн үйл ажиллагаануудын шинж чанараас хамаарч зарим ажилчдад мэргэжлээс шалтгаалах өвчлөл бий болох | Ажилчдыг эрүүл мэндийн урьдчилан сэргийлэх үзлэг, оношилгоонд хамруулах | Үйлдвэрийн бүх ажилчид | Жилд 2 удаа нийт ажилчдыг хамруулан эрүүл мэндийн урьдчилан сэргийлэх, хугацаат үзлэгийг "ТОПАЗ" эмнэлэгтэй хамтран зохион байгуулсан | 2022-2026 он |
| Лабораторид ажилладаг ажиллагсдыг хордлого тайлах нэмэлт хүнсээр хангах | Лабораторийн ажилчид | Сар тутам хор саармагжуулах бүтээгдэхүүн олгодог |
| Нийгмийн хариуцлагын хүрээнд | Шинэ жилээр үйлвэрийн санхүүжилтээр мөсөн хотхон байгуулж иргэдийг баярлуулах ажил зохион байгуулах | Нийгмийн хариуцлагын хүрээнд | Монголын сурагчдын холбооноос санаачлан зохион байгуулсан "Шилдэг төгсөгч" арга хэмжээг дэмжиж хүүхдийн сайн сайхны төлөө хамтран ажиллаж сурагчийн "АНД" байгууллагаар онцолж талархалын бичиг хүлээн авсан | 2022-2026 он |
| Атар талхны нэг бүрийн үнэнээс 10 төгрөгийг цусны төвийн шаардлагатай бараа материал авахад зориулах, цус өгсөн иргэдэд жигнэмэгэн бүтээгдэхүүн өгөх | Нийгмийн хариуцлагын хүрээнд | Нэгдсэн үндэсний байгууллагын "Хүүхдэд ээлтэй дэлхий ертөнцийг бий болгох" уриалгын хүрээнд Монгол улсын хөгжлийн тулгуур болсон хүүхэд өсвөр үеийнхний сайн сайхны төлөө оруулсан хувь нэмрийг өндрөөр үнэлж "Талх Чихэр" ХК нь "Хүүхдийн элч" медаль авсан | 2022-2026 он |
| Үйлдвэрий орчны эрүүл ахуйгаас шалтгаалсан нян, бактери үүсэх | Үйлдвэрийн талбайг бүхэлд нь аруйтгал халдваргүйжүүлэлт хийж байх | Үйлдвэрийн бүх объект | Жилд 5 удаа ариутгал, халдваргүйжүүлэлт хийдэг. "Сүүн болор" ХХК компанитай хамтран ажилласан. | 2022-2026 он |
| ТАВ. УРГАМЛАН НӨМРӨГТ ҮЗҮҮЛЭХ НӨЛӨӨЛӨЛ | | | | |
|  | Мод бутлаг ургамал тарих | Богдхан уулын Арцатын ам, Ширээтийн аманд | Богдхан уулын Арцатын ам, Ширээтийн аманд нийт 8000 гаруй мод тарих ажлын эхлүүлсэн. Уг хамтын ажиллагааны хүрээнд хуш, шинэс, улиангар, нарс гэх мэт моднуудыг үрслүүлэн суулгасан | 2022-2026 он |
|  | Мод тарих | Сонгинохайрхан дүүргийн 29-р хороонд | Үйлдвэрийн орчинд бут, монос, нарс гэх мэт. Мөн ногоон байгууламжийг бий болгох зорилгын хүрээнд зүлэгжүүлэлт хийгдсэн | 2022-2024 он |

Хүснэгт 2 Удирдлага, зохион байгуулалтын арга хэмжээ

|  |  |  |  |
| --- | --- | --- | --- |
| Арга хэмжээ | Хамрах хүрээ | Арга хэмжээний хэрэгжүүлэлт, биелэлт | Хэрэгжүүлэх хугацаа |
| Төслийг хэрэгжүүлэх хугацаанд 2 жил тутамд байгаль орчны аудит хийлгэх | Төслийн хүрээнд | Хийлгээгүй | 2022-2026 он |
| Газрын чанарын хянан баталгааг 5 жил тутамд хийлгэх | Төслийн талбайн ашиглаж буй газрын хүрээнд | Хийлгээгүй | 2022-2026 он |
| Үйлдвэрийн нийт ажилчдад байгаль орчныг хамгаалах, байгалийн баялгийг зүй зохистой ашиглах талаар мэргэжлийн байгууллагатай хамтарсан сургалт зохион байгуулах | Ажилчид | БОМТ 2025-д улирал бүр сургалтыг орхоор төлөвлөгөөнд тусгасан | 2022-2026 он |
| Гал түймрийн үед хэрхэн ажиллах талаар ажиллагсдын дунд сургалт жилд 1 удаа зохион байгуулах | Ажилчид | ОБЕГ хамтран зохион байгуулдаг | 2022-2026 он |
| Байгалийн гамшиг, Ослын үед ажиллах ИТА, ажилчдын үйл ажиллагааны төлөвлөгөө гар | Ажилчид |  | 2022-2026 он |

Хүснэгт 3. Хог хаягдлын менежментийн төлөвлөгөө

|  |  |  |  |  |
| --- | --- | --- | --- | --- |
| Гол болон болзошгүй сөрөг нөлөөлөл | Авч хэрэгжүүлэх арга хэмжээ | Арга хэмжээний цар хэмжээ | Арга хэмжээний хэрэгжүүлэлт, биелэлт | Хэрэгжүүлэх хугацаа |
| Ахуйн хатуу хог хаягдлын ил задгай хаясанаас орчныг бохирдуулах | Орон нутагтай байгуулсан хог хаягдал тээвэрлэх гэрээний дагуу ангилан ялгасан хог хаягдлыг холихгүйгээр тээвэрлүүлэх | Ахуйн хог хаягдал | Ажлын 5 өдөр үйлдвэрээс гарсан ахуйн хог хаягдлыг хогын цэг дээр устгалд оруулдаг | 2022-2026 он |
| Улирал бүр нийт ажилчдыг хамруулан ойр орчны хатуу хог хаяглыг цэвэрлэж байх | Үйлдвэр, түүний ойр орчны багадаа 50-500 м | Их зогсолт цэвэрлэгээг улирал бүр хийдэг. Бүх албадууд ээлжийн ажилтнууд хамрагддаг | 2022-2026 он |
| Ахуйн аюултай хог хаягдал | Батерейны хаягдлыг цуглуулах сав байршуулах, цугларсан батерейг бүлэг 6.4 зөвлөсөн газарт өгөх | Үйлдвэрийн болон ажилчдын хэрэглээнээс гарсан хаягдал батерей | Үйлдэвэрийн орчинд болон оффисуудад хэрэглээнээс гарсан батерей хаях савыг байршуулж өгсөн | 2022-2026 он |
| Үйлдвэрлэлийн хатуу хог хаягдалыг удаан хугацаанд үйлдвэрийн орчинд цуглуулан орчны өнгө үзэмжийг доройтуулах, бохирдуулах | Техник тоног төхөөрөмж, тээврийн хэрэгслийн эд анги, дугуй зэрэг хаягдлуудыг нэгт цуглуулан хоёрдогч түүхий эд хүлээн авах цэгүүдэд нийлүүлэх | Төслийн хүрээнд гарах үйлдвэрлэлийн дахин ашиглах боломжит хаягдлууд | Дахин боловсруулах боломжтой хог хаягдлуудыг "ЭС И ЭС ЭЛ СМАРТ" ХХК буюу хуванцар хог хаягдал болон лаазын дахин боловсруулах үйлдвэрт гэрээний дагуу хүлээлгэн өгдөг. Техник тоног төхөөрөмж болон тээврийн хэрэгслийн эд ангийн хаягдлуудыг акталсан тохиолдолд тушаадаг. | 2022-2026 он |
| Хаягдал тос, маслаар хөрс бохирдох болзошгүй | Тээврийн хэрэгслийн ашигласан тос, маслийг үл нэвчих материалтай сав байршуулан цуглуулах | Засварын цехд | Тээврийн хэрэгслийн ашигласан тос маслийг үл нэвчих материалтай саванд цуглуулан "Алтан оршихуй групп" ХХК-д техникийн хаягдал тос, тосолгооны шингэнийг гэрээнд заасан хугацааны дагуу хүлээлгэн өгдөг. | 2022-2026 он |
| Үйлдвэрийн хаягдал бохир усны бохирдуулагч бодисууд нь стандартаас хэтэрсэн | Үйлдвэрийн 3 байршилд бохир ус цэвэршүүлэх 3 шатлал бүхий септик байгууламжийг байршуулж ашиглах | Үйлдвэрийн хаягдал бохир ус | 2026 онд үйлдвэрийн хүчин чадлаас хамаарч, өдөрт гарах хаягдал бохир усыг механик болон биологийн цэвэрлэгээр цэвэрлэдэг цэвэрлэх байгууламж суурьлуулах ажил судалгааны түвшинд явагдаж байна |  |

**Үр дүн, дүгнэлт**

* “Талх Чихэр” ХК нь 2024 онд БОМТ-ны дагуу амжилттай ажиллаж, сөрөг нөлөөллийг бууруулах, нөхөн сэргээх арга хэмжээг зорилгоо болгон ажиллаж чадлаа. БОМТ 2024-ын хүрээнд биелэгдээгүй болон цаашид сайжруулах үйл ажиллагааг БОМТ 2025 төлөвлөгөөнд тусгав.